OzLabs/hebrew-wiki-articles huggingface dataset:
ויטלי חלופין

ויטלי חלופין (ברוסית: Виталий Григорьевич Хлопин; 26 בינואר 1890, פרם - 10 ביולי 1950, לנינגרד) היה כימאי סובייטי. הוא היה מומחה בתחום חקר רדיואקטיביות. 
==קורות חיים==
ויטלי חלופין נולד בשנת 1890 בפרם. אביו היה פרופסור בתחום רפואה וכהין בתפקיד זה במספר אוניברסיטאות. בשנת 1897 חלופין החל ללמוד בגימנסיה בעיר דרפט ובשנת 1908 סיים לימודים בגימנסיה בסנקט פטרבורג בו משפחה התגוררה משנת 1905. הוא נסע לגרמניה ובשנת 1911 סיים לימודי כימיה באוניברסיטת גטינגן. הוא עבד במספר מוסדות להשכלה גבוהה בעיר. 

בשנת 1915 בהזמנת ולדימיר ורנדסקי חלופין החל לעסוק בחקר רדיואקטיביות. כמו כן הוא עסק בפיתוח שיטות ליצירת חומרים בעלי חשיבות בטחונית. בשנת 1916 הוא נסע לאזור הקווקז כחלק של משלחת מדעית.

בשנת 1921 חלופין הוביל הקמת מפעל ראשון לייצור רדיום ברוסיה.

בשנת 1922 עם הקמת מכון לחקר רדיואקטיביות חלופין החל לעבוד במכון ובמקביל היה מלמד באוניברסיטת לנינגרד.

על הישגיו בתחום בשנת 1933 חלופין נבחר כחבר בהתכתבות לאקדמיה למדעים של ברית המועצות, בשנת 1934 מונה לפופסור באוניברסיטת לנינגרד ובשנת 1936 מונה למנהל המכון בו עבד. בשנת 1939 מעמדו באקדמיה שונה לחבר בפעול.

החל משנת 1940 חלופין היה מעורב בפרוקיטים קשורים לאוראניום. בשנת 1943 הוא קיבל פרס ברית המועצות על פיתוח שיטה לייצור טוריום. הוא השתתף בפרויקט ייצור פצצה גרעינית סובייטית בתחום של ייצור פלוטוניום.

בשנת 1945 חלופין הקים קתדרה ראשונה בברית המועצות בתחום כימיה רדיואקטיבית והועמד בראשה.

חלופין נפטר בשנת 1950 ונטמן בבית העלמין טיחווינסקויה.

לאחר פטירות מכון לחקר רדיואקטיביות נקרא על שמו.

==קישורים חיצוניים==

* [https://warheroes.ru/hero/hero.asp?Hero_id=11818 ביוגרפיה] 

קטגוריה:כימאים רוסים
קטגוריה:מקבלי עיטור לנין
קטגוריה:גיבורי העמל הסוציאליסטי
קטגוריה:סגל אוניברסיטת סנקט פטרבורג
קטגוריה:חברי האקדמיה למדעים של ברית המועצות
קטגוריה:בוגרי אוניברסיטת גטינגן
קטגוריה:אישים הקבורים בבית העלמין טיחווין
קטגוריה:ילידי 1890
קטגוריה:נפטרים ב-1950
דוד תלמוד

דוד תלמוד (ברוסית: Давид Львович Талмуд; 24 באוקטובר 1900, אליזבטגרד - 8 בפברואר 1973, מוסקבה) היה כימאי סובייטי ממוצא יהודי. הוא היה מומחה בכימיה פיזיקלית.
==קורות חיים==
דוד תלמוד נולד בשנת 1900 באליזבטגרד (אז בתחומי האימפריה הרוסית כיום באוקראינה למשפחת יהודית. לדוד היו שני אחים, סולומין שהיה פרופסור לכימיה וישראל שעסק בתעשייה כימית וקיבל על כך פרס לנין.

לאחר סיום לימודי בית ספר דוד תלמוד החל לימודי כימיה במכון לכימיה באודסה. בשנת 1923 הוא סיים את הלימודים ובשנת 1925 החל ללמד באוניברסיטת אודסה. בשנת 1930 הוא עבר ללנינגרד והחל לעבוד במכון לכימיה פיזיקלית של אקדמיה למדעים של ברית המועצות. בשנת 1934 הוא עבר למוסקבה, התקבל כחבר בהתכתבות לאקדמיה והחל לעבוד במכון לחקר כימיה של האקדמיה בעיר. במכון זה הוא עבד עד סוף חייו וכיהן בתפקיד מנהל מעבדה.

בשנת 1939 דוד תלמוד סיים עבודת פוסט-דוקטורט.

בתקופת מלחמת העולם השנייה תלמוד עסק במחקרים שתרמו למאמץ המלחמתי. בשנת 1943 על הישגיו לתלמוד הוענק פרס ברית המועצות.

בשנת 1945 ביחד עם סמיון ברסלר הם פרסמו תאוריה על מבנה חלבונים.

דוד תלמוד נפטר בשנת 1973 ונטמן בעיר בה עבד.

==קישורים חיצוניים==
* [https://cyclowiki.org/wiki/%D0%94%D0%B0%D0%B2%D0%B8%D0%B4_%D0%9B%D1%8C%D0%B2%D0%BE%D0%B2%D0%B8%D1%87_%D0%A2%D0%B0%D0%BB%D0%BC%D1%83%D0%B4 ביוגרפיה] 

קטגוריה:מדענים יהודים סובייטים
קטגוריה:כימאים יהודים
קטגוריה:כימאים רוסים
קטגוריה:מקבלי עיטור לנין
קטגוריה:מקבלי עיטור אות הכבוד
קטגוריה:מקבלי עיטור הדגל האדום של העמל
קטגוריה:מקבלי עיטור המלחמה הפטריוטית הגדולה
קטגוריה:יהודים חברי האקדמיה למדעים של ברית המועצות
קטגוריה:ילידי 1900
קטגוריה:נפטרים ב-1973
רות הלר

רות הלר היא פרופסור מן המניין בחוג לסטטיסטיקה וחקר ביצועים באוניברסיטת תל אביב, זוכת פרס רוסו לסטטיסטיקה לשנת 2024.<ref name=":0"></ref> הלר מתמקדת בתחומים מגוונים של סטטיסטיקה וביוסטטיסטיקה, ובפרט השוואות מרובות, הסקה סלקטיבית, conformal inference, בעיית הרפליקביליות של תוצאות מדעיות, ומבחנים אפרמטריים.

== ביוגרפיה ==
הלר קיבלה בשנת 1996 תואר ראשון במתמטיקה באוניברסיטת מקגיל. בשנת 1998 קיבלה תואר שני בביוסטטיסטיקה מאוניברסיטת וושינגטון, ובשנת 2007 קיבלה תואר דוקטור בסטטיסטיקה באוניברסיטת תל אביב, על עבודה שכותרתה "Statistical Issues Related to fMRI Experiments" בהנחיית יואב בנימיני.

הייתה מרצה אורחת באוניברסיטת פנסילבניה בשנים 2007–2009, ומרצה בכירה בפקולטה להנדסת תעשייה וניהול בטכניון בשנים 2009–2011. בשנת 2011 הצטרפה כמרצה בכירה לחוג לסטטיסטיקה וחקר ביצועים באוניברסיטת תל אביב. בשנת 2016 מונתה לפרופסור חבר ובשנת 2021 מונתה לפרופסור מן המניין.

הלר פרסמה מעל ל-50 מאמרים בכתבי עת מדעיים מובילים, ונחשבת לדמות מובילה בתחומה. מחקריה כוללים פיתוח שיטות יעילות להסקה מקבצי נתונים גדלים, תוך שמירה על כך שאין יותר מדי טעויות בהסקה.

היא משמשת או שימשה כעורכת במספר כתבי עת בסטטיסטיקה.

== הוקרה ==
הלר זכתה להכרה רחבה בקהילת הסטטיסטיקה הבינלאומית והישראלית. היא זכתה בפרס רוסו לסטטיסטיקה לשנת 2024 (יחד עם יואב בנימיני ודניאל יקותיאלי) על מחקריהם בתחום שיעור התגליות השגויות כדי לאפשר לסרוק מספר רב של תוצאות ניסויים ולברור מתוכם תגליות ממשיות.<ref name=":0" />

==קישורים חיצוניים==
* [https://exact-sciences.tau.ac.il/profile/ruheller פרופ' רות הלר], באתר של אוניברסיטת תל אביב
* [http://www.math.tau.ac.il/~ruheller/Vitae.html Ruth Heller CV], באתר של אוניברסיטת תל אביב 

== הערות שוליים ==

קטגוריה:בוגרות אוניברסיטת מקגיל
קטגוריה:בוגרי אוניברסיטת מקגיל
קטגוריה:בוגרות אוניברסיטת וושינגטון
קטגוריה:בוגרי אוניברסיטת וושינגטון
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: סטטיסטיקה וחקר ביצועים
קטגוריה:זוכי פרסים למתמטיקה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
סמיון ברסלר

סמיון ברסלר (ברוסית: Семён Ефимович Бреслер; 28 ביולי 1911, אזור ברסט- 21 במאי 1983, לנינגרד) היה כימאי סובייטי ממוצא יהודי. הוא היה מומחה בכימיה פיזיקלית.
==קורות חיים==
סמיון ברסלר נולד בשנת 1911 בכפר באזור ברסט (אז בתחומי האימפריה הרוסית כיום בבלארוס למשפחת יהודית. הוריו התגוררו באופן קבע בסנקט פטרבורג ושהו באזור בחופשת קיץ. הם חזרו לסנקט פטרבורג בה אביו עבד כמהנדס. ברסלר למד בבית ספר בה רוב שיעורים עברו בגרמנית. בשנת 1926 הוא סיים את הלימודים ועבר בחינות במכון הפוליטכני ובמכון לרפואה. הוא החליט ללמוד פיזיקה וסיים את הלימודים בשנת 1930.

עוד לפני סיום הלימודים ברסלר החל לעבוד במכון לפיזיקה וטכנולוגיה על שם יופה. לאחר קבלת התואר הוא עבר למחלקה של דוד תלמוד. בשנת 1934 הם פרסמו ספר עם תוצאות המחקרים.

בשנת 1934 ברסלר עבר לחרקוב בה עבר השתלמויות ללימוד ביצוע ניסויים בטמפרורטות נמוכות במיוחד. בשנת 1936 הוא קיבל תואר שלישי ללא ביצוע עבודה ספציפית. בשנת 1939 הוא התחיל לעסוק בחקר פולימרים ביחד עם יעקב פרנקל. בשנת 1940 הוא סיים עבודת פוסט-דוקטורט.

בתקופת מלחמת העולם השנייה ברסלר שהה בקאזאן ועסק במחקרים שתמחו במאמץ המלחמתי. על פעילות זו בשנת 1945 הוענק לו עיטור הכוכב האדום.

בשנת 1945 הוא נסע לשוודיה כחלק של משלחת רכז לרכישת ציוד לחקר חלבונים. בהמשך של אותה שנה ביחד עם דוד תלמוד הם פרסמו תאוריה על מבנה החלבונים.

בשנת 1946 ברסלר החל ללמד במכון הפוליטכני אותו סיים בעבר. בשנת 1950 במסגרת המאבק נגד קוסמופוליטיות אברם יופה פוטר מניהול המכון וברסלר שפעל להגנתו נאלץ לעזוב את העבודה ומעבדתו פורקה.

לאחר פטירת יוסיף סטלין ברסל חזר לפעילות מדעית. בשנת 1957 הוא השתתף בכנס מדעי בפראג. בשנת 1960 הוא נסע למכון הטכנולוגי של מסצ'וסטס והיכר שם שיטות ניסויים חדשות. בשיטות אלו הוא השתמש בהמשך מחקריו והעביר לתלמידיו במכון הפוליטכני ובה חזר ללמד ומונה לפרופסור. בשנת 1976 הוא הקים דתדרה לביופיזיקה. 

במהלך פעילותו ברסלר כתב מספר ספרים ופרסם כ-300 מאמרים. הוא היה חבר מערכת של כתבי עת בנושא התמחתו שיצאו לאור בברית המועצות ומחוץ לגבולותיה. הוא היה יושב ראש מושב במספר כנסים בין-לאומיים.
 
==קישורים חיצוניים==
* [https://ufn.ru/ufn84/ufn84_4/Russian/r844j.pdf ביוגרפיה] 

קטגוריה:מדענים יהודים סובייטים
קטגוריה:כימאים יהודים
קטגוריה:כימאים רוסים
קטגוריה:מקבלי עיטור הכוכב האדום
קטגוריה:יהודים חברי האקדמיה למדעים של ברית המועצות
קטגוריה:ילידי 1911
קטגוריה:נפטרים ב-1983
טיטן 3D

טיטאן 3D (באנגלית: Titan IIID) היה משגר שפותח מטיל בליסטי בין־יבשתי טיטן 2. המשגר שימש לשיגור חלליות בשנים 1971-1982. השינוי העיקרי לעומת הטיל הבליסטי היה הוספת שלב שלישי ומאיץ.

==תיאור המשגר==
הסיבה לפיתוח משגר חדש היה צורך במשגר שיהיה מותאם לשיגור לווייני צילום מסדרה "KH-9 Hexagon" ו"KH-11 KENNEN". הוחלט להתאים למשימה זו משגר מדגם "טיטן 3C" תוך שיטול השלב השלישי.

השיגור הראשון בוצע בשנת 1971 מכן שיגור SLC-4E בבסיס חיל האוויר ונדנברג. השיגורים נמשכו עד לשנת 1982 וכולם הסתיימו בהצלחה. בסך הכול בוצעו 22 שיגורים 

במהשך המשגר הוחלף על ידי דגם "טיטן 34D".

==קישורים חיצוניים==

* [https://web.archive.org/web/20141225140441/http://www.astronautix.com/lvs/titan3d.htm תיאור המשגר] 
* [https://space.skyrocket.de/doc_lau_det/titan-3d.htm רשימת שיגורים]
 

קטגוריה:סדרת טילי טיטן
קטגוריה:תוכנית החלל האמריקאית
קטגוריה:חברת גלן ל. מרטין
דניאל יקותיאלי

דניאל יקותיאלי הוא סטטיסטיקאי יישומי ישראל המכהן כפרופסור חבר בחוג לסטטיסטיקה וחקר ביצועים באוניברסיטת תל אביב. אחד החוקרים המובילים בתחומי הסטטיסטיקה היישומית בישראל.<ref name=":0"></ref>

== ביוגרפיה ==
דניאל יקותיאלי נולד ברחובות, בנם של רנה (לבית מדרשי) וגדעון יקותיאלי. אביו היה ראשון הפיזיקאים הגרעיניים בישראל ופרופסור במכון ויצמן למדע. סבו מצד אביו הוא מייסד המכביה יוסף יקותיאלי וסבא-רבא שלו הוא עקיבא אריה ויס, מייסד אחוזת בית.

יקותיאלי השלים תואר ראשון במתמטיקה מהאוניברסיטה העברית בירושלים, והמשיך לתארים שני ושלישי בסטטיסטיקה יישומית באוניברסיטת תל אביב. עבודת הדוקטורט שלו, שבוצעה בהנחיית פרופ' יואב בנימיני והושלמה ב-2002, הציגה לראשונה את מושג שיעור הכיסויים השגויים (FCR) .

בשנת 2003 הצטרף לחוג לסטטיסטיקה וחקר ביצועים באוניברסיטת תל אביב, ומשנת 2013 משמש כפרופסור חבר במחלקה.<ref name=":0" /> במהלך הקריירה האקדמית שלו, פרסם עשרות מאמרים מדעיים בתחומי הסטטיסטיקה והמתמטיקה היישומית.<ref></ref>

יקותיאלי מתמקד בפיתוח ויישום שיטות סטטיסטיות בייסיאניות ושכיחותיות לניתוח קובצי נתונים גדולים ומסובכים. בעבודותיו הראשונות, בהנחיית פרופסור יואב בנימיני, עסק בבקרת שיעור התגליות השגויות (FDR) . בשנים האחרונות התמקד במתודולוגיה בייסיאנית. תרומותיו המרכזיות כוללות פיתוח גישות בקרת FDR ושיטות לאינפרנס סלקטיבי. בנוסף, הוא משתף פעולה במחקרים בתחומי הבריאות והביואינפורמטיקה, כולל פיתוח אלגוריתמים לניתוח נתונים גנטיים וקליניים.<ref name=":0" />

=== פרסומים ===
יקותיאלי פרסם מאמרים רבים בכתבי עת כמו "Journal of the American Statistical Association", "Annals of Statistics" ו-"Biometrika" . פרסם ספרים וניירות עמדה בתחומי מומחיותו, שנחשבים לקריאה חיונית לחוקרים וסטודנטים.<ref></ref>

== פרסים והוקרה ==
ב-2020 נבחר כעמית המכון למתמטיקה סטטיסטית (IMS).<ref></ref>

ב-2024 זכה (יחד עם הפרופסורים יואב בנימיני ורות הלר) בפרס רוסו לסטטיסטיקה על עבודה המאפשרת לסרוק מספר רב של תוצאות ניסויים ולברור מתוכם תגליות ממשיות. הפרס, על סך מיליון דולר, יוענק להם כהוקרה על תרומתם למחקר הסטטיסטי.<ref></ref><ref></ref>

==קישורים חיצוניים==
* [https://exact-sciences.tau.ac.il/profile/yekutiel דניאל יקותיאלי], באתר של אוניברסיטת תל אביב

== הערות שוליים ==

קטגוריה:בוגרי תיכון דה שליט
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: סטטיסטיקה וחקר ביצועים
קטגוריה:סטטיסטיקאים ישראלים
קטגוריה:ישראלים שנולדו במאה ה-20
הראל נוף

הראל נוף (נולד ב-13 ביולי 1968) הוא שחקן ישראלי.

== ביוגרפיה ==
נוף נולד בשם הראל אמינוף.<ref></ref><ref name=":1"></ref> אמו של נוף היא עירית אמינוף מרצה, סופרת וחוקרת המקרא, התלמוד ומחשבת חז"ל.<ref name=":0"> </ref> אביו של נוף הוא השופט המחוזי אהרן אמינוף.<ref name=":0" /> בילדותו עבר לגור עם משפחתו בגבעה הצרפתית בצפון מזרח ירושלים.<ref name=":1" /> דודו של נוף הוא שחקן העבר בכדורגל יוסי אמינוף ויש לו דוד נוסף בשם משה.<ref name=":0" />

משנת 1993 עד 1997 התגורר בניו יורק ולמד משחק במכון לי סטרסברג לתיאטרון ולקולנוע. בתקופה זו הופיע מספר פעמים בתפקידי משנה בסדרה ״משמר המפרץ״.<ref name=":0" /><ref></ref>

ב-1997 היה מלהק של הסרט "אהבה אסורה". באותה השנה הצטלם לשער ראשי בעיתון "פנאי פלוס".<ref></ref><ref name=":0" />

ב-2013 היה מנהל מוזיקלי של הסרט "בננות".

מאז שנת 2015 הוא מתחזק אתר בשם "למה? כובע!" בו הוא מפרסם סרטוני וידאו של "סאטירה ימנית נושכת ותודעה פרו ישראלית ציונית".<ref></ref>

== קריירה במשחק ==
* משחקי אהבה - מיני סדרה בת 3 פרקים בשידורי HOT, בתפקיד עמית (1993).<ref></ref>
* תמונות יפואיות - תפקיד אורח בתור שטן בחלום של חזוקה (1996).
* רמת אביב גימל - אופרת סבון ששודרה בערוץ 2, גילם את דמותו של ירדן גילת (1997–1998).
* הפוך - גילם את דמותו של ארנון (1997–1998).
* הארץ הקדושה - סרטו הסמי אוטוביוגרפי של הבמאי איתן גורלין, שזכה בפרסים בפסטיבל סאנדנס ובפסטיבל ניו-יורק. נוף גילם תפקיד של כומר הומלס (2001).
* Spiders 2 - סרט אימה אמריקאי, בתפקיד סימונס (2001).
* החבר'ה הטובים - סדרת נוער ששודרה בערוץ הילדים, שיחק בתפקיד אורח בעונה השלישית, גילם את דמותו של אריק גבע (2002).
* הללויה - בתפקיד ג'ינג'יס חאן (2003).
* כתב פלילי - בתפקיד מני פולק (2005).
* החשוד האחרון - בתפקיד אפי כהן (2005).
* Who Framed Jesus - בתפקיד יהודה איש קריות (2010)<ref></ref>
* המיוחדת - בתפקיד אסף בנוביץ' (2012)
* Amazing Love - בתפקיד איש עשיר (2012)
* פולישוק - שיחק בתפקיד אורח בעונה השלישית של הסדרה, גילם את דמותו של בובי זרם (2014).

== חיים אישיים ==
ב-1998 תבע את גיל ריבה שפרסם במדורו הלוהט "שליחות קטלנית" במוסף "7 ימים" שנוף קיבל מין אוראלי בטיסה. נוף הפסיד בכל שלוש הערכאות.<ref></ref>

ב-2002 הורשע בעבירות של תקיפה בנסיבות מחמירות, תקיפה חבלנית, איומים והדחה בחקירה, אחרי שתקף את חברתו לשעבר ואת בן זוגה. בגין עבירות אלו נגזרה עליו שנת מאסר.

ב-2019 טען בראיון בערוץ 14 כי אינו מקבל תפקידים בתחום המשחק בגלל דעותיו הפוליטיות.<ref> </ref>

== קישורים חיצוניים ==

* [https://cinemaofisrael.co.il/הראל-נוף/ הראל נוף], באתר ספר הקולנוע הישראלי

== הערות שוליים ==

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1968
סנדי צ'יקס מצילה את ביקיני בוטום

סנדי צ'יקס מצילה את ביקיני בוטום (באנגלית: Saving Bikini Bottom: The Sandy Cheeks Movie) הוא סרט הנפשה אמריקאי, מסוגת קומדיה והרפתקאות, אשר מבוסס על סדרת הטלוויזיה "בובספוג מכנסמרובע" שנוצרה על ידי סטיבן הילנבורג. הסרט בוים על ידי ליזה ג'ונסון, נכתב על ידי טום סטרן וקאז והופק על ידי Nickelodeon Movies. 

הסרט הוא הרביעי בסדרת הסרטים "בובספוג מכנסמרובע", כאשר הוא הראשון שמשמש כספין אוף עבור אחת הדמויות. הסרט עוקב אחר סנדי צ'יקס ובובספוג מכנסמרובע שיוצאים למדינת הולדתה של סנדי, טקסס, על מנת להציל את ביקיני בוטום מידיו של מנכ"ל מרושע. 

לפני יציאתו של הסרט, הוא הודלף כולו ב-21 בינואר 2024 ברשת החברתית X. ב-2 באוגוסט 2024 הסרט עלה באופן רשמי לשירות הסטרימינג נטפליקס. אורך הסרט הוא 86 דקות.

== תקציר העלילה ==
כאשר ביקיני בוטום נלקח לפתע מהאוקיינוס, סנדי צ'יקס ובובספוג מכנסמרובע יוצאים למדינת הולדתה של סנדי, טקסס, שם הם פוגשים את משפחתה של סנדי ועושים הכל על מנת להציל את ביקיני בוטום מידיו של מנכ"ל מרושע.

== מדבבים ==
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
| rowspan="2" |סנדי צ'יקס
| rowspan="2" |קרולין לאורנס
|נעמה אוזן
|-
|טליה ברקאי (שירה)
|-
|בובספוג מכנסמרובע
| rowspan="2" |טום קני
|עידו מוסרי
|-
|גארי החילזון
| rowspan="3" |טליה ברקאי
|-
|סו נאמי
|ונדה סייקס
|-
|קרן פלנקטון
|ג'יל טלי
|-
|רנדי
|ג'וני נוקסוויל
|דן שצברג
|-
|אבא צ'יקס
|קרייג רובינסון
|אליעזר וייס
|-
|אמא צ'יקס
| rowspan="3" |גריי דליסל
|איילת רובינסון
|-
|ראודי
|עידן זילברמן
|-
|רוז
| rowspan="2" |מייה קדוש
|-
|ילדה
|ג'רסי ג'ונסטון
|-
|פיבי
|
|תמי ברק
|-
|קייל
|מאטי קרדרופל
|גיא זיידמן
|-
|פטריק סטאר
|ביל פייגרברייק
|לירון ברנס
|-
|סקווידוויד
|רוג'ר בומפאס
|גלעד קלטר
|-
|מר קראב
|קלנסי בראון
|עמי מנדלמן
|-
|שלדון פלנקטון
| rowspan="2" |דגלאס לאורנס
|צביקה שוורצברג
|-
|לארי הלובסטר
|דור סרוגו
|-
|גברת פאף
|מרי ג'ו קטלט
| rowspan="2" |נורית בנאי קורן
|-
|בוני
|
|-
|פרד
|
|ניב פועל
|-
|מנהיג נחשי הפעמון
|
|יובל גרבש
|-
|שדרן פרסומת
|
|ניר ברק
|-
|ילד
|מיילס הול
|איתמר אולייר
|-
|קריין
|די בראדלי בייקר
|גדי לוי
|}

== קישורים חיצוניים ==

* 

== הערות שוליים ==

קטגוריה:סרטי הנפשה אמריקאיים
קטגוריה:סרטים מבוססי סדרות טלוויזיה
קטגוריה:בובספוג מכנסמרובע - סרטים
קטגוריה:סרטי קומדיה מונפשים
קטגוריה:סרטי אנימציה של ניקלודיאון
קטגוריה:סרטי אנימציה של נטפליקס
קטגוריה:סרטים אמריקאיים משנת 2024
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי הרפתקאות אמריקאיים
שלוחי מצווה אינם ניזוקים

שלוחי מצווה אינם ניזוקים הוא הוא כלל הלכתי שלפיו העוסקים במצווה אינם ניזוקים בשעת התעסקותם בה. חריג מכלל זה הוא מקרה בו מצוי היזק במקום אליו הולך האדם.

== מקור ==
מקור הכלל הוא בתלמוד בבלי מסכת פסחים שם אמר רבי אלעזר ש.<ref>האימרה מובאת בכמה מקומות נוספים בתלמוד. . . .</ref> וראיה לכך שאינם ניזוקים בהליכתם לדבר מצווה מדברי איסי בן יהודה שלמד בקל וחומר מעלייה לרגל שנאמר עליה בתורה , ונלמד מכך שבזמן שלא תהיה בבית פרתך תרעה וחיות לא יזיקו לה, התרנגולת שלך תנקר באשפה וחולדות לא יזיקו לה. קל וחומר בני אדם שאין דרכן להנזק כמו חיות, שבזמן שעוסקים במצווה אינם ניזוקים. התלמוד מביא ראיה נוספת, לכך שאינם ניזוקים בחזרתם מעשיית המצווה, מהפסוק , מלמד שכשחוזרים מוצאים אוהל שלם.

== שימוש בכלל ==

=== במקום שמצוי היזק ===
התלמוד מחריג מכלל זה מקום בו מצוי היזק. כך, בספר חסידים נכתבה ביקורת חריפה כנגד מי שיוצא לדרכים בעת סכנה כדי ללמוד תורה.

== קישורים חיצוניים ==
* אברהם צבי מרגלית, [https://asif.co.il/wp-content/uploads/2021/04/1-22-29.pdf שלוחי מצווה אינם ניזוקים], ספריית אסיף
* אביעד ברטוב, [https://etzion.org.il/he/talmud/seder-moed/massekhet-pesachim/שלוחי-מצווה-אינם-ניזוקים-האומנם שלוחי מצווה אינם ניזוקים, האומנם?], תורת הר עציון
* [https://daf-yomi.com/DYItemDetails.aspx?itemId=22656 בענין "שלוחי מצוה אינן ניזוקין"], פורטל הדף היומי

== הערות שוליים ==

קטגוריה:כללי המצוות
שער ירושלים (יפו)

שער ירושלים, הידוע גם כשער הראשי, הוא שער היסטורי הממוקם בעיר יפו. הוא שימש כשער הכניסה הראשי לעיר המבוצרת. שער ירושלים היה חלק ממערכת ביצורים רחבה יותר שכללה חומת ים בצד המערבי וסדרת מגדלים הגנתיים.
שער ירושלים ב[[חומות יפו העתיקה ומאחוריו "המצודה" באזור של רחוב יפת, לימים פינת רחוב מפרץ שלמה]]

== מבנה השער ==
תכנון השער לקח בחשבון את טקטיקות הלחימה המקובלות באותה תקופה, שכללו התקפה באמצעות חרבות. הכניסה הייתה מבוצרת עם דלת עץ מצופה ברזל וכללה מערכת פניות פנימיות שמאליות כפולות להאטת הפולשים ולחשיפתם, מה שהקשה עליהם לפרוץ את ההגנות במהירות. הביצורים כללו גשר מעל חפיר, שהוסיף שכבת הגנה נוספת. מעל השער היו עמדות הגנה רבות, כולל עמדות תותחים. המבנה עבר מספר שינויים במהלך השנים, עם תוספות מאוחרות ששינו את מראהו המקורי. למרות השינויים הללו, השרידים של השער, כולל חלק מהביצורים ואחד מהמגדלים ההגנתיים, עדיין קיימים.

== מיקום השער ==
שער ירושלים ממוקם בחלק המזרחי של חומת העיר יפו. הוא שימש כנקודת גישה מרכזית לנוסעים ולסוחרים שנכנסו לעיר ממזרח. השרידים של שער ירושלים נמצאים במעבר בין בניינים במשולש שבין הרחובות יפת, רוסלאן והחלפנים קרוב לכיכר השעון.
מפת יפו של סגן סקיירינג, 1842

== תיעוד היסטורי ==
בשנות ה-40 של המאה ה-19, לאחר גירושו של אבראהים פאשא מהאזור על ידי האימפריה העות'מאנית בסיוע בריטי, יחידות הנדסה בריטיות ערכו סקרים מפורטים של סוריה וארץ ישראל. במסגרת מאמץ זה, שרטט סגן סקיירינג (Lieut. C. F. Skyring) מפה מפורטת של יפו בפברואר 1842. מפה זו, המספקת פרטים נרחבים על יפו באותה תקופה, כוללת תיאור של ביצורי העיר. שער ירושלים מסומן במפה זו כ-"Main Gate".

רשומות היסטוריות ותיאורים אמנותיים מהמאה ה-19, כולל ציורים של דייוויד רוברטס ופּוֹל לוּאִי לֶזֶ'ה שַׁרְדֵן, מלמדים על המראה והתפקוד של השער והביצורים סביבו.

== מבנים קשורים ==
מול השער נמצא סביל סולימאן, מזרקה ציבורית שנבנתה בשנת 1809 בתוך חומת מסגד מחמודיה על ידי סולימאן פאשה, מושל עכו. מזרקה זו הוצבה ליד השער על מנת לשרת את הנוסעים והשיירות שהתארגנו ליציאה למסעות ארוכים. סביל סולימאן הוא אחת המזרקות הגדולות שנבנו בארץ ישראל.

האזור סביב שער ירושלים כלל גם כיכר שוק קטנה, שהייתה מרכז פעילות לתושבים ולמבקרים כאחד. הכיכר כללה חנויות, דוכנים ומוסדות מסחריים אחרים.

== הערות שוליים ==

קטגוריה:יפו העתיקה
קטגוריה:אתרי מורשת במחוז תל אביב
קטגוריה:יפו: מבנים
קטגוריה:התקופה העות'מאנית: מבנים
עין קדם

עין קדם הוא מעיין שכבה במפגש נחל גלים עם נחל נדר סמוך לטירת כרמל בצפון ישראל.<ref name=":0"></ref><ref></ref>

== היווצרות ==
עין קדם נוצר על ידי הצטברות מים שחדרו דרך שכבת גיר נקבובית ונתקלו בשכבת טוף וחרסית אטומה.<ref name=":0" />

== טופוגרפיה ==
המעיין הממוקם כ-2 קילומטר מזרחית לטירת כרמל, נובע בשכבת טוף ירקרק למרגלות מצוק גיר המתנשא לגובה של 4 מ'. למעיין יש שתי ניקבות, נקבה אחת בה ניתן ללכת עד לסופה לאורך 12 מ', השנייה נסתרת ונמצאת מאחורי חדר שנבנה בתקופת המנדט הבריטי לאיגום מי הנביעה.<ref></ref>

הטוף שבנקבת המעיין נמצא בתוך קירטון מן הקנומן העליון (קירטון חרייבה) והיה חלק מהר געש תת-ימי. הר הגעש יצר אזור מוגבה בים שהתקיים באותו גיל גאולוגי (קנומן עליון). באזור התפתחו שוניות וקונכיות ששרידיהם נשארו עד לתקופתנו. מעל שכבה זו התפתחה שכבה של רודיסטים. הקירטון המכסה את שכבת הרודיסטים מעיד על קיומו של ים בעומק משמעותי מעל הנקבה שגרם להכחדתם של הרודיסטים.<ref name=":0" />

ספיקה ממוצעת של המעיין 10–15 מ"ק לשעה.<ref></ref>

==קישורים חיצוניים==

== הערות שוליים ==

קטגוריה:הכרמל: מעיינות
רוברט גולוב

רוברט גולוב (נולד ב-23 בינואר 1967)<ref></ref> הוא איש עסקים ופוליטיקאי סלובני, המכהן כראש ממשלת סלובניה ומנהיג תנועת החירות מאז 2022.<ref name="Golob PM"></ref>

== ביוגרפיה ==
גולוב קיבל את הדוקטורט שלו בהנדסת חשמל מאוניברסיטת ליובליאנה ב-1994. לאחר לימודיו, הוא למד לפוסט-דוקטורט בתוכנית פולברייט במכון הטכנולוגי של ג'ורג'יה באטלנטה.<ref></ref><ref></ref>

=== קריירה עסקית ===
בשנת 2004, גולוב ייסד בשותפות את חברת הסחר באנרגיה GEN-I ,<ref></ref><ref></ref> שבשליטת המדינה,<ref></ref><ref></ref> ושבה נשאר יו"ר עד 2021.<ref></ref>

=== קריירה פוליטית ===
בין מאי 1999 ליוני 2000, היה גולוב מזכיר המדינה במשרד הכלכלה בממשלה בראשות יאנז דרנובשק ממפלגת LDS . בשנת 2002, הוא נבחר למועצת העיר נובה גוריצה, תפקיד בו כיהן עד 2022.<ref></ref> בשנת 2011, גולוב הצטרף למפלגת PS , שהוקמה על ידי ראש עיריית לובליאנה זוראן ינקוביץ' .<ref></ref> בשנים 2013–2014, עם הגברת המתיחות בתוך המפלגה בין מייסד ויו"ר המפלגה זוראן ינקוביץ' וראש הממשלה אלנקה ברטושק, מילא גולוב תפקיד מתווך בין שתי הפלגים.<ref></ref> באפריל 2014 הוא הצטרף למפלגת SAB , והפך לאחד מסגני הנשיא שלה.<ref></ref> לאחר התוצאות הגרועות של SAB בבחירות ב-2014 , כשזכתה בארבעה מושבים בלבד, הוא התרחק מהפוליטיקה הלאומית, ונשאר פעיל פוליטי ברמה המקומית בעיריית נובה גוריצה.<ref></ref>

כשתפקידו כיו"ר GEN-I הסתיים ב-2021, ולאחר שלא קיבל הארכה, החליט גולוב לחזור לפוליטיקה.

==== ראש הממשלה (2022–הווה) ====
גולוב ו[[נשיא אוקראינה וולודימיר זלנסקי בקייב, 31 במרץ 2023]]
גולוב ו[[נשיא פינלנד סאולי נייניסטו בווילנה, 11 ביולי 2023]]
גולוב ו[[נשיא צרפת עמנואל מקרון בפריז, 13 בדצמבר 2023]]
ראש הממשלה גולוב עם [[נשיא ארצות הברית ג'ו ביידן ומזכ"ל נאט"ו ינס סטולטנברג בוושינגטון הבירה, 10 ביולי 2024]]
בינואר 2022 השתלט גולוב על מפלגת הירוקים ושינה את שמה לתנועת החירות.<ref></ref> ב-24 באפריל 2022, בבחירות לפרלמנט בסלובניה 2022 , זכתה תנועת החירות ב-41 מושבים באספה הלאומית בת 90 המושבים.<ref></ref>

הסוציאל-דמוקרטים, מפלגת מרכז-שמאל נוספת, הודיעו כי יצטרפו לממשלה בראשות גולוב, בנוסף למפלגת השמאל , ותעניק לו רוב בבית המחוקקים.<ref></ref> ב-25 במאי 2022 מונה גולוב לראש ממשלת סלובניה על ידי האספה הלאומית.

גולוב מתח ביקורת על הפעולות הצבאיות של ישראל ברצועת עזה במהלך מלחמת חרבות ברזל.<ref></ref> במאי 2024 הוא הודיע כי ממשלתו תכיר במדינה פלסטינית.<ref></ref>

=== חיים אישיים ===
גולוב היה נשוי לג'אנה נמק גולוב במשך למעלה משלושים שנה. יש להם שלושה ילדים.<ref></ref> מאז סתיו 2022 הוא חי עם הדוגמנית לשעבר טינה גאבר בלובליאנה.<ref></ref><ref></ref>

== קישורים חיצוניים ==

== הערות שוליים ==

קטגוריה:ראשי ממשלת סלובניה
קטגוריה:ילידי 1967
קארל ג'ייקובס

קארל ת'ומאס ג'ייקובס<ref></ref> (באנגלית: Karl Thomas Jacobs; נולד ב-19 ביולי 1998), הידוע גם בשם GameBoyKarl, הוא סטרימר, יוטיובר, כותב ומפיק טוויץ' אמריקאי. לג'ייקובס ערוץ טוויץ' מצליח עם כ-3.72 מיליון רשומים, וערוץ יוטיוב עם כ-4.51 מיליון רשומים. הוא נודע בעיקר כחבר של היוטיובר ואיש התוכן ג'ימי דונלדסון, הידוע בשם MrBeast, ובסרטונים בערוצו של דונלדסון מופיע רבות.<ref></ref>

== קריירה ==
ג'ייקובס החל לשדר בטוויץ' תחת השם GameBoyKarl<ref></ref> ב-2017, ובשידוריו שיחק לרוב ברובלוקס.

ב-2019, התקבל לעבודה כעורך וידאו עבור היוטיובר צ'ארלס דונלדסון, שאז נודע בשם MrBro. כמה חודשים לאחר מכן, הפך לאחר מכן לצלם של אחיו של MrBro, ג'ימי, הידוע בשם MrBeast.<ref></ref><ref></ref> במהלך סרטון של ג'ימי, ג'ייקובס פגש עם היוטיובר דרים (Dream), ולאחר זמן מה, דרים הציע לו להצטרף לשרת המיינקראפט שלו, Dream SMP .

במרץ 2022, ג'ייקובס הוכרז להיות השגריר היצירתי של חברת הנעליים Journeys .<ref></ref>

== קישורים חיצוניים ==

== הערות שוליים ==

קטגוריה:מגישי פודקאסטים אמריקאים
קטגוריה:יוטיוברים אמריקאים
קטגוריה:ילידי 1998
פטר ז'ול

פֶּטֶר אנטוניו ז'וּל (בקרואטית: Peter Antonio Žulj;<ref></ref> נולד ב-9 ביוני 1993) הוא כדורגלן אוסטרי ממוצא קרואטי המשחק בעמדת הקשר המרכזי וההגנתי בקבוצת צ'אנגצ'ון יאטאי מליגת העל הסינית ובנבחרת אוסטריה.

== קריירת מועדונים ==
ז'ול התחיל את דרכו במחלקת הנוער של ראפיד וינה, אך מעולם לא שיחק בקבוצה הבוגרת שלה. לאחר תקופות השאלה בליגה האוסטרית הראשונה, בגרודיג והארטברג, הוא הצטרף לוולפסברגר אק מהבונדסליגה האוסטרית בינואר 2014.<ref name=":0"></ref>

ב-9 במאי 2018, הוא שיחק במשחק בו שטורם גראץ ניצחה את רד בול זלצבורג בהארכה וזכתה בגביע האוסטרי 2017/2018.<ref name=":1"></ref>

בינואר 2019, הוא חתם על חוזה לשלוש וחצי שנים עם אנדרלכט.<ref></ref> ב-11 בינואר 2021, הוא הושאל לגוזטפה מהליגה הטורקית הראשונה.<ref></ref>

ב-23 ביוני 2021, הוא חתם על חוזה לשלוש שנים עם איסטנבול בשאקשהיר. ב-12 בינואר 2022, הוא הושאל לפהרוואר מהליגה ההונגרית הראשונה.<ref></ref>

ב-1 בספטמבר 2022, ז'ול הצטרף לצ'אנגצ'ון יאטאי מהליגה הסינית העליונה.<ref></ref>

== קריירה בינלאומית ==
בפברואר 2014, זומן ז'ול לראשונה לסגל נבחרת אוסטריה הצעירה.<ref></ref>

הוא ערך את הופעת הבכורה שלו בנבחרת הבוגרת של אוסטריה בניצחון 0–4 על לוקסמבורג ב-27 במרץ 2018.<ref></ref>

== חיים אישיים ==
ז'ול נולד בולס, אוסטריה, והוא ממוצא קרואטי. פטר ז'ול הוא אחיו הצעיר של רוברט ז'ול, שהוא גם כדורגלן מקצועי.<ref name=":0" />

== תארים ==
;שטורם גראץ
* הגביע האוסטרי: 2017/2018<ref name=":1" />

;אישי
* קבוצת השנה בבונדסליגה האוסטרית: 2017/2018<ref></ref>

== קישורים חיצוניים ==

== הערות שוליים ==

קטגוריה:כדורגלני הארטברג
קטגוריה:כדורגלני איסטנבול בשאקשהיר
קטגוריה:כדורגלני אדמירה ואקר
קטגוריה:כדורגלני ראפיד וינה
קטגוריה:כדורגלני אנדרלכט
קטגוריה:כדורגלני ריד
קטגוריה:כדורגלני נבחרת אוסטריה
קטגוריה:כדורגלני פהרוואר
קטגוריה:אוסטרים שנולדו ב-1993
קטגוריה:ילידי 1993
ג'וליו גאודיני

ג'וליו גאודיני (באיטלקית: Giulio Gaudini; רומא, 28 בספטמבר 1904 – רומא, 6 בינואר 1948) היה סייף חרב איטלקי.<ref></ref> הוא השתתף באולימפיאדות 1924, 1928, 1932 ו-1936 וזכה בשלוש מדליות זהב, ארבע מדליות כסף ושתי מדליות ארד. גאודיני היה נושא הדגל של איטליה במשחקים של 1936. באליפויות העולם הוא זכה ב-17 מדליות בין 1929 לבין 1938. הוא מת מסרטן, בגיל 43.

== לקריאה נוספת ==
* אגדות הספורט האיטלקי - שדרת התהילה
* רשימת זוכי מספר מדלייות אולימפיות
* נבחרת הסיף הלאומית של איטליה - מדליסטית מרובים
* רשימת זוכי מספר מדליות זהב באולימפיאדות הקיץ

== קישורים חיצוניים ==

* [https://www.coni.it/it/italia-team/olimpiadi/scheda_atleta/medagliato/617:.html Giulio Gaudini at the Italian National Olympic Committee] (באיטלקית)
* 
== הערות שוליים ==

קטגוריה:אלופים אולימפיים מאיטליה
קטגוריה:סייפים באולימפיאדת פריז (1924)
קטגוריה:סייפים באולימפיאדת אמסטרדם (1928)
קטגוריה:סייפים באולימפיאדת לוס אנג'לס (1932)
קטגוריה:סייפים באולימפיאדת ברלין (1936)
קטגוריה:סייפים איטלקים
קטגוריה:איטליה: אישים בספורט
קטגוריה:איטלקים שנולדו ב-1904
קטגוריה:איטלקים שנפטרו ב-1948
גאזי גאנם

גאזי גאנם (בערבית: غازي غانم; נולד ב-13 באוקטובר 1958) הוא ראש המועצה המקומית זמר. רופא במקצועו.

==ביוגרפיה==
נולד לפתחי ושפיקה וגדל בזמר. הוא הבכור ולו אחות. למד בבית ספר יסודי "ביר אל סיכה" ובבית ספר "תיכון חקלאי ימה" בזמר.

במהלך נעוריו עבד בחקלאות אצל הוריו. לאחר מכן למד בהאוניברסיטה העברית בירושלים שנת מכינה.

בשנים 1977–1984 למד רפואה באוניברסיטת University of Turin בטורינו, איטליה והוא בעל תואר ד"ר לרפואה (.M.D) מהאוניברסיטה. 

בשנת 1984 עם שובו לישראל, עשה התמחות ברפואה פנימית במרכז רפואי מאיר בכפר סבא במשך חמש שנים.

לאחר מכן שימש מנהל מערך הפנימי לאשפוז יום במרכז מומחים כללית דגני חדרה. במקביל עשה התמחות במחלקה פנימית לאנדוקרינולוגיה וסוכרת במרכז רפואי הלל יפה. מאוחר יותר, החל לנהל מחלקה פנימית ואנדוקרינית במרכז מומחים כללית דגני חדרה ושימש בתפקיד עד לבחירתו כראש מועצה במרץ 2024.

בשנים 2003–2008 כיהן חבר המועצה מקומית זמר ושימש יו"ר ועדת החינוך והספורט וחבר ועד ההנהלה של המועצה המקומית. 

בשנת 2008 נבחר בשנית למועצה עד לבחירות ב-2013.

בבחירות ב-2024 התמודד לראשות המועצה מול ראש המועצה המכהן תמים יאסין חרזאללה וניצח עם 52.81% מהקולות לעומת 47.19% לחרזאללה.

באפריל 2024 מונה לנציג הרשויות המקומיות במשרד הבריאות.

הוא נשוי לחניפה מזכירה רפואית במקצועה, ואב לחמישה. מתגורר בזמר.

==קישורים חיצוניים==
* 
* 
* 

==הערות שוליים==

קטגוריה:רופאים ישראלים
קטגוריה:רופאים פנימיים ישראלים
קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1958
ביבימבאפ

ביבימבאפ<ref></ref> (בהנגול: 비빔밥, באנגלית: Bibimbap) הוא מאכל קוריאני פופולרי המורכב לרוב מאורז חם בשילוב עם ירקות מתובלים מוקפצים (נאמול), בשר בקר, ביצה מטוגנת, וגוצ'וג'אנג (ממרח פלפל צ'ילי). המרכיבים מעורבבים היטב לפני האכילה.<ref></ref><ref></ref>

בקוריאנית משמעות המונח "ביבים" הוא "ערבוב" ומשמעות המילה "באפ" הוא "אורז מבושל".

בשנת 2011 המאכל דורג במקום ה-40 בסקר של קוראי CNN Travel אודות המאכלים הטובים ביותר בעולם.<ref></ref>

==קישורים חיצוניים==

== הערות שוליים ==

קטגוריה:המטבח הקוריאני
קטגוריה:מאכלי אורז
אלפרד סוואן

אלפרד סוואן (בשוודית: Alfred (Alf) Gomer Swahn; 20 באוגוסט 1879 – 16 במרץ 1931) היה מתחרה בירי ספורטיבי שוודי שהתחרה באולימפיאדת הקיץ 1908, 1912, 1920 ו-1924. הוא זכה בתשע מדליות: שלוש זהב, שלוש כסף ושלוש ארד.<ref name="sportsref"></ref> הוא בנו של אוסקר גומר סוואן, יורה אולימפי שהתחרה לצד בנו באולימפיאדות 1908, 1912 ו-1920 וזכה בשש מדליות.<ref></ref>

1908 לונדון

באולימפיאדת לונדון (1908) היה סוואן חבר בנבחרת השוודית שזכתה במדליית הזהב בתחרות "running deer", ביריה בודדת. הוא השתתף גם באירוע "individual trap" וסיים במקום ה-25.

1912 סטוקהולם

באולימפיאדת סטוקהולם (1912) הוא זכה בשתי מדליות זהב ב"running deer", אירוע ירייה בודדת. אחת באישי ואחת בתחרות קבוצתית.

1920 אנטוורפן

באולימפיאדת אנטוורפן (1920) זכה בשתי מדליות כסף ובמדליות ארד אחת.

1924 פריז

באולימפיאדת פריז (1924) זכה במדליית כסף אחת ובשתי מדליות ארד.

== לקריאה נוספת ==
* [https://web.archive.org/web/20070307105338/http://www.databaseolympics.com/players/playerpage.htm?ilkid=SWAHNALF01 רשימת זוכי מספר מדליות אולימפיות]

== קישורים חיצוניים ==

* [https://web.archive.org/web/20070307105338/http://www.databaseolympics.com/players/playerpage.htm?ilkid=SWAHNALF01 אלפרד סוואן ב-databaseOlympics.com]

== הערות שוליים ==

קטגוריה:אלופים אולימפיים משוודיה
קטגוריה:קלעים אולימפיים
קטגוריה:משתתפי אולימפיאדת לונדון (1908)
קטגוריה:משתתפי אולימפיאדת סטוקהולם (1912)
קטגוריה:משתתפי אולימפיאדת אנטוורפן (1920)
קטגוריה:משתתפי אולימפיאדת פריז (1924)
קטגוריה:שוודיה: אישים בספורט
קטגוריה:ספורטאים שוודים
קטגוריה:ילידי 1879
קטגוריה:נפטרים ב-1931
מיני (מכונית)

מיני (באנגלית: Mini) היא מכונית קטנה וחסכונית עם שתי דלתות וארבעה מושבים אשר יוצרה במקור על ידי יצרנית הרכב הבריטית British Motor Corporation, ובהמשך על ידי חברות נוספות, משנת 1959 ועד שנת 2000.<ref></ref>

למכונית המיני היה עיצוב מהפכני, אשר נודע בזכות המנוע הרוחבי שלו שחסך מקום וההנעה הקדמית שלו, והיא השפיעה באופן מהותי על ההתפתחות של המכוניות הקומפקטיות המודרניות.

בשנת 1999 זכתה מכונית המיני במקום השני, אחרי פורד מודל T, בתחרות הבינלאומית היוקרתית "מכונית המאה" אשר ביקשה לזהות את המכונית המשפיעה ביותר במאה ה-20.

== היסטוריה ==
המכונית תוכננה על ידי סר אלק איסיגוניס בתגובה למחסור בדלק שנגרם כתוצאה ממשבר סואץ ב-1956. יו"ר חברת British Motor Corporation, לאונרד לורד, הטיל על איסיגוניס את המשימה ליצור מכונית קטנה במחיר סביר שתוכל להכיל ארבעה נוסעים. העיצוב של איסיגוניס מיקם את המרחב הפנימי על ידי הצבת המנוע הצידה ושימוש בהנעה קדמית, מה שאפשר לנצל 80% משטח הרצפה של המכונית לנוסעים ולכבודה. תצורה זו אפשרה גם ממדים קטנים יותר מבלי להקריב מקום לנוסעים.

מכוניות המיני הושקו באופן רשמי ב-26 באוגוסט 1959 תחת השמות "אוסטין סבן" ו"מוריס מיני-מינור".<ref></ref> שני הדגמים הללו היו כמעט זהים, עם הבדלים קלים בלבד. המכוניות יוצרו באותה העת באנגליה בלבד.

לאורך השנים מכוניות המיני יצאו לשווקים במספר רב של גרסאות. גרסת המיני קופר וקופר S התפרסמו במיוחד, וזכה להצלחה בתחרויות מירצוים שונות, כולל זכיות במקום הראשון במרוץ ראלי מונטה קרלו בשנים 1964, 1965, ו-1967.

בשנת 1994 BMW רכשה את קבוצת רובר (היורשת של חברת British Motor Corporation), ומכרה את רובה בשנת 2000, אך שמרה על הזכויות ליצור מכוניות עם שם המותג מיני.

== מכירות והשפעה ==
לאורך 41 שנות הייצור של מכונית המיני נמכרו מעל ל-5.3 מיליון מכוניות מיני ברחבי העולם. העיצוב הייחודי של המכונית הפכו אותה לאחת המכוניות הנמכרות ביותר בתקופתה.

מכוניות המיני הופיעו לאורך השנים במספר רב של סרטים ותוכניות טלוויזיה, בהם הסרט "הג'וב האיטלקי" משנת 1969 והסדרה מיסטר בין בה הדמות הראשית נוהגת במכונית מיני משנת 1977, וכמו גם בסרט "זהות כפולה", ובסדרת סרטי "אוסטין פאוורס".

== גלריית תמונות ==
<gallery mode="packed" heights="150px">
קובץ:Morris_Mini_interior_1959.jpg|פנים של מכונית "מוריס מיני מינור" משנת 1959
קובץ:Mini_cross_section.jpg|חתך המראה כיצד מכוניות מיני ממקסמות את החלל בו נמצאים הנוסעים.
קובץ:Mini-ature_Parking_Space_-_geograph.org.uk_-_1169507.jpg|מכוניות מיני
קובץ:Rowan Atkinson on a Mini at Goodwood Circuit in 2009.jpg|מיסטר בין נוהג במכונית המיני שלו בעודו יושב על כורסה המונחת על הגג
</gallery>

== ראו גם ==
* מיני (מותג מכוניות)

== קישורים חיצוניים ==

==הערות שוליים==

קטגוריה:מכוניות מיני
קטגוריה:דגמי מכוניות שהושקו ב-1959
קטגוריה:רכבי אוסטין
קטגוריה:רכבי BMC
Lose My Breath

"Lose My Breath" הוא סינגל של להקת הבנות האמריקאית דסטיניז צ'יילד שיצא ב-5 באוקטובר 2004 על ידי חברת התקליטים קולומביה רקורדס. השיר הוא הסינגל המוביל של אלבום האולפן החמישי והאחרון של הלהקה, Destiny Fulfilled. השיר נכתב על ידי ביונסה, קלי רולנד, מישל וויליאמס, דארקצ'יילד, לאשון דניאלס, פרד ג'רקינס השלישי, שון גארט וג'יי-זי, הופק על ידי דארקצ'יילד, ביונסה, קלי רולנד ושון גראט.

השיר היה מועמד לפרס גראמי בקטגוריית הופעת ה-R&B הטובה ביותר של צמד או קבוצה.

נכון לאוגוסט 2024, השיר הושמע למעלה מ-144 מיליון פעמים ביוטיוב,<ref></ref> ולמעלה מ-150 מיליון פעמים בספוטיפיי.<ref></ref>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable sortable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| הערות
|-
! scope="row" rowspan="3"| ארצות הברית
| 9 בספטמבר 2004
| הזרמת מוזיקה <small>(אמריקה און ליין)</small>
| rowspan="3"| קולומביה רקורדס, סוני אורבן מיוזיק
| 
|-
| 21 בספטמבר 2004
| הורדת מוזיקה <small>(וולמארט)</small>
| 
|-
| 5 באוקטובר 2004
| הורדת מוזיקה
| 
|-
! scope="row"| אוסטרליה
| rowspan="3"| 1 בנובמבר 2004
| מקסי תקליטור
| rowspan="2"| ברטלסמן מיוזיק גרופ
| 
|-
! scope="row"| גרמניה
| תקליטור, מקסי תקליטור
| 
|-
! scope="row"| הממלכה המאוחדת
| סינגל 12 אינץ', תקליטור, מקסי תקליטור
| קולומביה רקורדס
| 
|-
! scope="row"| צרפת
| rowspan="2"| 2 בנובמבר 2004
| תקליטור, מקסי תקליטור
| ברטלסמן מיוזיק גרופ
| 
|-
! scope="row" rowspan="3"| ארצות הברית
| סינגל 12 אינץ', תקליטור, הורדת מוזיקה
| rowspan="3"| קולומביה רקורדס, סוני אורבן מיוזיק
| 
|-
| 7 בדצמבר 2004
| הורדת מוזיקה <small>(מיני אלבום + דאנס רמיקס)</small>
| 
|-
| 16 באוגוסט 2005
| הורדת מוזיקה <small>(רמיקס )</small>
| 
|}

== קישורים חיצוניים ==

== הערות שוליים ==

קטגוריה:שירי 2004
קטגוריה:סינגלים מ-2004
קטגוריה:שירי דסטיניז צ'יילד
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי אלן סמית'י
קטגוריה:שירי דאנס-פופ
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת קולומביה רקורדס
מזכירות המודיעין הממלכתית

מזכירות המודיעין הממלכתית (בספרדית: Secretaría de Inteligencia de Estado, מילולית: "מזכירות המודיעין של המדינה", בראשי תיבות: SIDE), היא סוכנות הביון הפדרלית העיקרית בארגנטינה, כשראש הארגון עומד בראש קהילת המודיעין הארגנטינאית הלאומית (SIN) ומהווה את יועץ הנשיא לענייני מודיעין. הגוף אחראי להפקת מודיעין בעל ערך ואמין לקבלת החלטות אסטרטגיות בנושאי ביטחון.

==היסטוריה==
מזכירות המודיעין הממלכתית הוקמה ביולי 2024 במסגרת רפורמה שקידם הנשיא חאבייר מיליי בשל אי שביעות רצון מתפקודה של סוכנות הביון הפדרלית של ארגנטינה, שלא הצליחה למנוע את ההתנקשות בסגנית הנשיא כריסטינה פרננדס דה קירשנר, שהייתה נתונה בסכנת חיים. בנוסף, ביקשו הרשויות להגדיל את תפקידי המודיעין ואת שקיפות המידע אודותיו לציבור.

==משימות==
הסוכנות משתפת פעולה עם שאר גופי הביון הארגנטינאיים כמו:
* הסוכנות לביטחון לאומי (Agencia de Seguridad Nacional ,ASN), שהיא סוכנות ביון הפועלת בכפיפות למזכירות המודיעין כדי לייעל את הפעולה והתגובה המוקדמת של כוחות הביטחון בעת חקירת פשעים פדרליים מורכבים. כחלק מרפורמה מבנית במערכת הביון הלאומית, הסוכנות לביטחון לאומי נועדה לחזק את יעילות גופים כמו הז'נדרמריה הלאומית, המחוז הימי, המשטרה הפדרלית ומשטרת הביטחון של שדות התעופה.
* שירות הביון הארגנטינאי (Servicio de Inteligencia Argentino ,SIA), שמופקד על איסוף מודיעין אסטרטגי ברחבי העולם, וכן שיתוף פעולה עם סוכנויות ביון זרות למניעה והרתעת איומים על המדינה.
* הסוכנות הפדרלית לאבטחת סייבר (Agencia Federal de Ciberseguridad ,AFC), המהווה את הזרוע הממשלתית העוסקת בהגנה על אירועי סייבר ובמניעתם, בשמירה על אישים ועל מתקנים ובאבטחתם, באבטחת רשומות ובאבטחת מידע.
* אגף חקירות פנים (División de Asuntos Internos ,DAI), הסוכנות המופקדת על קידום חקירות, בדיקות וסקירות שמטרתן להעריך ביצועים, חסכון המשאבים, האפקטיביות והשילוב הפונקציונלי של שאר הסוכנויות המרכיבות את מערכת המודיעין הלאומית וכן פיקוח על יושרתם של עובדי המודיעין.
בנוסף, הגוף מתאם ומבקר באופן מבצעי את תקציב המנהלת הלאומית למודיעין פלילי (DNIC) והמנהלת הלאומית לאסטרטגיה צבאית (DNEI), התלויים במשרד ביטחון הפנים ובמשרד ההגנה, בהתאמה. המזכירות מהווה את ארגון הגג של קהילת הביון הארגנטינאית מתוך מטרה להרכיב את המודיעין שגופי הביון השונים אוספים ולהציגו בפני הנשיא.

==ראשי הארגון==
{| class="wikitable"
! מס'
! שם
! תקופת כהונה
|-
! 1
| סרחיו נייפרט || 15 ביולי 2024 – ואילך
|}

==ראו גם==
* סוכנות הביון הפדרלית של ארגנטינה

==קישורים חיצוניים==
* 

==הערות שוליים==

קטגוריה:קהילת המודיעין הארגנטינאית
המזכירות הממלכתית למודיעין אסטרטגי

המזכירות הממלכתית למודיעין אסטרטגי (בספרדית: Secretaría de Inteligencia Estratégica del Estado, מילולית: "מזכירות המודיעין האסטרטגי של המדינה", בראשי תיבות: SIE), היא סוכנות הביון העיקרית בגואטמלה, כשראש הארגון עומד בראש קהילת המודיעין ומהווה את יועץ הנשיא לענייני מודיעין. הגוף אחראי להפקת מודיעין אסטרטגי לתועלת הנשיא.
==משימות==
מזכירות המודיעין האסטרטגי אחראית על הפקת מודיעין בתחומים אסטרטגיים תוך כיבוד היקף הכשירות של שאר מוסדות הביטחון במדינה. היא נחשבת לסוכנות אזרחית במהותה ופועלת באחריות ישירה של נשיא הרפובליקה.
מבין תפקידיה:
# לתאם את מערכת המודיעין הממלכתית;
# לייעץ ולספק לנשיא ולמועצה לביטחון לאומי מודיעין ממלכתי משולב באמצעות תיאום מערכת המודיעין הלאומית;
# לספק מידע אסטרטגי לאומי ובינלאומי, בתחום פעולתו, למוסדות המרכיבים את מבנה מערכת הביטחון הלאומי, כדי לאפשר פיתוח משימות ותכנון מדיניות הביטחון הלאומי וסדר היום הביטחוני האסטרטגי;
# מעקב אחר סיכונים ואיומים על ביטחון המדינה;
# לשמור על מידע אסטרטגי לאומי ובינלאומי מעודכן באופן קבוע בתחום פעולתו;
# ביצוע ניתוחים אסטרטגיים וגיבוש תרחישים המאפשרים זיהוי איומים וסיכונים למדינה, למוסדותיה ולתושביה;
# פעילות סיכול ריגול וחתרנות;
# לקדם שיתוף פעולה עם שירותי מודיעין לאומיים ובינלאומיים אחרים בתפקידו כגורם מתאם של מערכת המודיעין הממלכתית;
# לפתח וליישם נהלים מתאימים לגיוס, מיון, הערכה וקידום אנשי מודיעין;
# לבסס את הקריירה המקצועית והאדמיניסטרטיבית ולקדם את ההכשרה השוטפת של עובדיה וכן את הסיבות לשחרור משירות;
 
קטגוריה:גואטמלה: צבא וביטחון
קטגוריה:ארגוני ביון
רדיו & רקורדס

רדיו & רקורדס (באנגלית: Radio & Records; בראשי תיבות: R&R) היה מגזין מוזיקה שבועי אמריקאי שהוקם על ידי בוב ווילסון ורוברט קרדשיאן ב-5 באוקטובר 1973.<ref></ref><ref></ref> מגזין המוזיקה פרסם מצעדי מוזיקה שבועיים על בסיס נתונים מ-Mediabase, WWOne ונילסן מיוזיק קונטרול.<ref name="Chicago Tribune 1993"></ref>

ב-6 ביולי 2006, VNU, חברת האם של מגזיני המוזיקה בילבורד ובילבורד רדיו מוניטור, הודיעה על רכישת המגזין, וחודש לאחר מכן, ב-1 באוגוסט, קיבלה את הבעלות באופן רשמי. הגיליון האחרון של המגזין פורסם ב-4 באוגוסט 2006. המגזין מוזג עם בילבורד רדיו מוניטור ויצא תחת מגזין המוזיקה R&R.<ref></ref>

== קישורים חיצוניים ==
* [https://www.worldradiohistory.com/Archive-All-Music/Radio_and_Records.htm כל הגליונות של המגזין], באתר World Radio History

== ביאורים ==

== הערות שוליים ==

קטגוריה:כתבי עת העוסקים בתקשורת המונים
קטגוריה:כתבי עת למוזיקה
קטגוריה:כתבי עת באנגלית
קטגוריה:ארצות הברית: כתבי עת
Shadows in Silence

"Shadows in Silence" (בעברית: "צְלָלִים בִּדְמָמָה") הוא שיר שהוקלט על ידי הפרויקט המוזיקלי הגרמני אניגמה, מתוך אלבום האולפן השישי שלו, (1996).<ref name=":0"></ref> את השיר הלחין והפיק המפיק המוזיקלי הגרמני-רומני מיכאל קרצו, שייסד את הפרויקט המוזיקלי.<ref></ref>

קטע כלי זה מחבר בין "" ו-"The Child in Us" וממשיך את המהלך ההרמוני של האלבום.<ref name=":1"></ref>

== רקע וכתיבה ==
את "Shadows in Silence" הלחין והפיק מיכאל קרצו במטרה לחבר בין רצועות האלבום. קטע כלי זה דוגם חלק מהמלודיה של "Distant Shores" מאת אקו וירטואל.<ref></ref>

פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.4 מיליון השמעות.<ref name=":1" />

== וידאו קליפ ==
ב-10 במאי 2017, עשרים-ואחת שנים מיציאתו המקורית של השיר הוחלט להעלות את האודיו הרשמי שלו לערוץ היוטיוב של אניגמה.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|22 בנובמבר 1996
|תקליטור • הורדה דיגיטלית
|וירג'ין • כריזמה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1996
קטגוריה:שירי אניגמה
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:קטעים אינסטרומנטליים
קבוצת ה-WNBA של טורונטו

קבוצת ה-WNBA של טורונטו היא קבוצת כדורסל נשים קנדית עתידית מטורונטו, אונטריו, הצפויה לשחק החל מ-2026 בליגת ה-WNBA.

== היסטוריה ==
ב-13 מאי 2023 נערך משחק קדם עונה בין קבוצות ה-WNBA מינסוטה לינקס לשיקגו סקיי בסקושה-בנק ארנה שבטורונטו, והקהל הרב שהגיע וההתלהבות מהמשחק הוביל לספקולציות לפיהן העיר תכלול קבוצת נשים לצד טורונטו ראפטורס מה-NBA.

ה-WNBA הכריזה רשמית על יצירת המועדון ב-23 במאי, הקבוצה ה-14 בליגה והראשונה מחוץ לארצות הברית. הקבוצה תהיה בבעלותה של חברת Kilmer Sports בראשות איש העסקים לארי טננבאום, יושב ראש Maple Leaf Sports & Entertainment , שבבעלותה קבוצות ספורט מקצועיות אחרות בעיר, טורונטו ראפטורס וטורונטו מייפל ליפס.

כל חברי מועצת הנגידים של ה-WNBA ושל ה-NBA הצביעו בעד ההחלטה למעט הניו יורק ניקס, שהיו בתהליך של תביעה נגד הראפטורס בשל גניבה לכאורה של מידע קנייני.

== קישורים חיצוניים ==

== הערות שוליים ==

קטגוריה:טורונטו: ספורט
קטגוריה:קבוצות WNBA
קטגוריה:קבוצות כדורסל קנדיות
בייבל ג'ון

בייבל ג'ון הוא רוצח סדרתי שזהותו אינה ידועה. לפי ההערכות הוא רצח שלוש נשים צעירות בין השנים 1968 ל-1969 בגלאזגו, סקוטלנד.<ref></ref> הרציחות האלה הן בין המפורסמות והמדוברות ביותר בהיסטוריה הפלילית של סקוטלנד, וזיכו את הרוצח בכינוי "בייבל ג'ון" בשל הציטוטים התנ"כיים הרבים שהשמיע בעת זמן הרצח.

כל הקורבנות של בייבל ג'ון היו נשים צעירות בעלות שיער כהה, בגילאים 25 עד 32, שנפגשו עם הרוצח באולם הריקודים והמוזיקה "ברוולנד" בעיר. זהותו של הרוצח מעולם לא נחשפה, והתיק נותר בלתי פתור, והמרדף אחר זהותו היה אחד מהחקירות הפליליות הנרחבות ביותר בסקוטלנד שלראשונה אישר פרסום קלסתרון של אדם החשוד ברצח.

== קורבנות ==

פטרישיה דוקר: ב-23 בפברואר 1968, גופתה של פטרישיה דוקר, אחות בת 25, נמצאה בעירום חלקי במוסך סגור בגלאזגו. היא נחנקה למוות ונפצעה קשה בראש ובפנים. תיקה, שעונה ובגדיה היו חסרים מהזירה, כאשר התיק נמצא מאוחר יותר בנהר קארט והשעון בבריכה ליד זירת הרצח. חקירת הרצח העלתה כי דוקר ביקרה באולם ברוולנד בליל הרצח, אך החקירה לא הניבה תוצאות משמעותיות.<ref name=":0"></ref>

ג'מימה מקדונלד: ב-16 באוגוסט 1969, ג'מימה מקדונלד, אם לשלושה בת 32, נעלמה לאחר בילוי בברוולנד. גופתה נמצאה בבניין נטוש שלושה ימים לאחר מכן. היא נאנסה ונחנקה למוות, כשהיא הייתה לבושה לחלוטין, אך בגדיה הפנימיים היו קרועים. חקירה מדלת לדלת העלתה עדות ששמעה צעקות מאותו בניין בליל הרצח, אך העדות לא הצליחה לסייע בהתקדמות החקירה.<ref name=":0" />

הלן פאטוק: ב-31 באוקטובר 1969, הלן פאטוק בת 29 נמצאה מתה מאחורי דירה בשכונת סקוטסטון בגלאזגו. היא נאנסה, הוכתה ונחנקה למוות עם גרביה שלה. בערב הקודם, פאטוק ואחותה פגשו שני גברים באולם ברוולנד, כאשר אחד מהם היה גבר אדום שיער שהצטייר כבייבל ג'ון. האחות, ג'ין לנגפורד, זיהתה אותו כאדם שמצטט לעיתים קרובות פסוקים מהתנ"ך.<ref name=":0" />

== חקירה וחשודים ==
חקירת המשטרה כללה הפצת שרטוט מורכב של החשוד, שהפך לאחת החקירות הנרחבות ביותר בהיסטוריה הפלילית של סקוטלנד. עם הזמן, הועלו מספר חשודים אפשריים. אחד מהם הוא פיטר טובין, רוצח ואנס מורשע, אך המשטרה שללה את האפשרות שהוא בייבל ג'ון. נוסף לכך, ישנן טענות כי החשוד היה קצין משטרה שפעל בסתר.<ref name=":0" />

חקירות מדלת לדלת, עדויות עדים ומעקב משטרתי לא הניבו פריצת דרך משמעותית, והרציחות נותרו בלתי פתורות עד היום.

== ראו גם ==
* רוצח סדרתי
* ג'ק המרטש

== הערות שוליים ==

קטגוריה:רוצחים סדרתיים
קטגוריה:סקוטלנד: היסטוריה
קטגוריה:רצח בממלכה המאוחדת
זאין איקבל

זאין איקבל (באנגלית: Zain Iqbal, נולד ב-1998) הוא שחקן בריטי ממוצא הודי.

== ביוגרפיה ==
איקבל נולד במנצ'סטר, אנגליה להורים ממוצא הודי. הוא למד משחק בתיאטרון המלכותי במנצ'סטר 

איקבל נמשך למשחק כבר מגיל צעיר. הוא החל להופיע בסרטי סטודנטים ובהמשך בסרטים קצרים נוספים. איקבל שיחק בפרסומות ובסרטים קצרים במשך כארבע שנים לפני שקיבל את התפקיד הראשי בסדרה "המדריך לרצח לילדות טובות". ב-2019 הופיע בסרט הקצר Why ME?” בתור קייל וב-2022 הופיע בסרט "All Crazy Random" בתור בוריס.<ref></ref>

במדריך לרצח לילדות טובות הוא משחק, לראשונה בתפקיד הראשי את ראווי סינג, אחיו של סאל שהתאבד והואשם ברצח. הוא חובר לדמות הראשי פיפה פיץ אמובי (אמה מאיירס) על מנת לפתור את התעלומה ולזכות את שמו של אחיו.<ref></ref><ref></ref>

=== חיים אישים ===
איקבל מעריץ של מנצ'סטר יונייטד.

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1998
דיברנו מספיק

דיברנו מספיק (באנגלית: Enough Said) הוא סרט רומנטי אמריקאי משנת 2013 בכתיבה ובימויו של ניקול הולופסנר עם ג'וליה לואי-דרייפוס וג'יימס גנדולפיני בתפקידים הראשיים.
ג'וליה לואי-דרייפוס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי, ג'יימס גנדולפיני היה מועמד לפרס שחקן המשנה הטוב ביותר של פרס אינדפנדנט ספיריט. שניהם היו מועמדים לפרסי איגוד מבקרי הקולנוע האמריקאי.

ניקול הולופסנר זכתה בפרס על התסריט והבימוי מטעם Alliance of Women Film Journalists.

זה הסרט לפני האחרון של גנדולפיני והוא הוקרן לראשונה בפסטיבל הסרטים הבין-לאומי בטורונטו כ-3 חודשים לאחר מותו.
==תקציר העלילה==
אווה (ג'וליה לואי-דרייפוס) היא גרושה שגרה עם בתה אלן (טרייסי פיירוויי) בלוס אנג'לס. לפרנסתה היא עובדת כעיסוי רפואי. היא נוסעת במכוניתה לבתי הלקוחות וסוחבת אתה את מיטת העיסוי. אלן סיימה בית ספר תיכון ועומדת לטוס להמשך לימודים בקולג'. חברתה קלואי (טאבי גבינסון) מבלה הרבה בביתם ואווה מייעצת לה בבעיות אישיות.

חבריה שרה (טוני קולט) וויל (בן פלקון) לוקחים אותה למסיבה רבת משתתפים שם היא פוגשת בגבר שמנמן בשם אלברט (ג'יימס גנדולפיני) ובאשה בשם מריאנה (קתרין קינר) שמציגה עצמה כמשוררת ואווה נותנת לה כרטיס ביקור שלה.

אלברט מגלה לה שהוא גרוש ומבקש ממנה את מספר הטלפון שלה ולאחר היסוס היא מסכימה למרות שאינה נמשכת אליו. אלברט מתקשר והם מתחילים לצאת ולבלות ומתפתח רומן אהבה שנמשך במיטה. אלברט מכיר לה את בתו טס שהיא בגילה של אלן.

מריאנה מספרת לאווה כל הזמן על המגרעות של הגרוש שלה ועם הזמן מסתבר לה שמדובר באלברט. זה משפיע על יחסיה אתו ופעם אחת היא מקניטה אותו וזמן קצר לאחר מכן הוא מבקר אצל מריאנה ורואה שם את אווה. הוא מבין שמריאנה "הרעילה" את היחסים בינו לבין אווה ומנתק את הקשר.

אווה מסיעה את אלן לנמל התעופה ביחד עם הגרוש שלה פיטר (טובי האס) שנשוי כעת לפראן (קתלין רוז פרקינס) והיא נשארת לבדה בביתה וממשיכה לבקר בבתי הלקוחות.

כעבור זמן חוזרת אלן לחופשה בחג ההודיה. אווה נעצרת לפני ביתו של אלברט. הוא מבחין בה ויוצא לקראתה. הם מתחילים לשוחח והרומן ביניהם מתחדש.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|ג'וליה לואי-דרייפוס
|אווה
|מעסה רפואית
|-
|ג'יימס גנדולפיני
|אלברט
|
|-
|קתרין קינר
|מריאנה
|גרושתו של אלברט
|-
|טוני קולט
|שרה
|חברה של אווה
|-
|בן פלקון
|וויל
|בעלה של שרה
|-
|איב יוסון
| טס
|בתם של אלברט ומריאנה
|-
|טרייסי פיירוויי
|אלן
|בתה של אווה
|-
|טאבי גבינסון
|קלואי
|חברה של אלן
|-
|טובי האס
|פיטר
|גרוש של אווה
|-
|קתלין רוז פרקינס
|פראן
|אשתו של פיטר
|-

|}

==קישורים חיצוניים==

*[https://www.youtube.com/watch?v=R09EnVNGnio קדימון לדיברנו מספיק], באתר יוטיוב
*[https://www.youtube.com/watch?v=kAEDBap0aXs על דיברנו מספיק], באתר יוטיוב

קטגוריה:סרטי 2013
קטגוריה:סרטים אמריקאיים
קטגוריה:סרטים באנגלית
קטגוריה:סרטים רומנטיים
צ'ארלס דיק

צ'ארלס ויליאם פרדריק דיק (באנגלית: Charles William Frederick Dick; 3 בנובמבר 1858 – 13 במרץ 1945) היה פוליטיקאי אמריקאי חבר המפלגה הרפובליקנית שייצג את מדינת אוהיו בסנאט ובבית הנבחרים של ארצות הברית.

==ביוגרפיה==
נולד והתחנך באקרון, אוהיו, ארצות הברית לאב שהיגר לארצות הברית מסקוטלנד או מגרמניה ולאם שהיגרה מהיידלברג. ב-30 ביוני 1881 נישא דיק לקארי מיי פיטרסון, ונולדו להם חמישה ילדים.

דיק למד משפטים והתקבל ללשכת עורכי הדין ב-1894. דיק היה ציר בוועדה הרפובליקנית הלאומית ב-1892, 1896 ו-1900. הוא נבחר ליושב ראש המפלגה הרפובליקנית של אוהיו בשנים 1887 ו-1891, וכיהן כמזכיר הוועדה הרפובליקנית הלאומית בין השנים 1896 ל-1900.

בנובמבר 1885 הצטרף דיק למשמר הלאומי של אוהיו. הגדוד שלו התנדב לשרת במלחמת ארצות הברית–ספרד, ודיק שירת בקובה. הוא המשיך בשירותו הצבאי לאחר המלחמה, והגיע לדרגת מייג'ור גנרל כראש המשמר הלאומי של אוהיו. מ-1902 עד 1909 היה נשיא .

הוא נבחר לבית הנבחרים של ארצות הברית ב-1898 כדי למלא משרה שהתפנתה בעקבות מותו של , שכיהן מטעם מחוז הבחירה ה-19.

הוא כיהן בבית הנבחרים עד 1904, לאחר שנבחר לסנאט בעקבות מותו של . הוא כיהן בסנאט עד 1911, אז הפסיד בבחירות לכהונה שנייה.

בעת כהונתו בקונגרס הפך לאחד מבעלי המניות הגדולים בחברת Goodyear Tire and Rubber Company, ושימש כסגן נשיא החברה וכחבר מועצת המנהלים שלה.

הוא ניסה להיבחר שוב לסנאט ב-1918 וב-1922, אך כשל.

דיק נפטר ב-1945 ונקבר באקרון.

==קישורים חיצוניים==

* 

==הערות שוליים==

קטגוריה:חברי הסנאט של ארצות הברית מאוהיו
קטגוריה:חברי בית הנבחרים של ארצות הברית מאוהיו
קטגוריה:סנאטורים חברי המפלגה הרפובליקנית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1858
קטגוריה:אמריקאים שנפטרו ב-1945